Kā es braucu Ziemeļmeitas lūkoties

"Kā es braucu Ziemeļmeitas lūkoties" ir 1980. gadā izdota Latvijas animācijas filma. Filmas režisore ir Roze Stiebra. Filma ir veidota kā Kārļa Skalbes 1904. gadā rakstītas tāda paša nosaukuma pasakas ekranizācija.

 Sižets 
Jauns varonis dodas jūrā, nezināmas tāles meklējumos, un viņa mazo laiviņu svaida bangas un vēji. Pie Ziemeļzemes vārtiem viņš nobīstas no ledus milžiem un nolemj braukt ar līkumu, no otras puses, taču tā vietā caur biezu miglu nokļūst kuģu kapsētā. Viņš pamet savu kuģi un izglābjas "Miera un Pieticības malā" jeb "Trekno Cūku zemē", kur viņu sagaida Labsirdīgais, teikdams "Dzīve te būs laba. Skaties, kādi te visi apvēlušies. Es viņiem visiem esmu palīdzējis. Es mīlu jaunus cilvēkus, man patīk, ka viņi tiek uz priekšu."
Tomēr pretēji šīs zemes iedzīvotājiem, jaunieša skumjas un ilgas pēc kaut kā vairāk tikai pieaug...

 Atsauces 

Kategorija:1980. gada Latvijas PSR filmas
Kategorija:Latvijas animācijas filmas
Kategorija:Rozes Stiebras filmas